

 ประกาศองค์การบริหารส่วนตำบลคลองชีล้อม

 เรื่อง ช่องทางสำหรับการแจ้งเบาะแสป้ายโฆษณาหรือสิ่งอื่นใดที่รุกล้ำทางาธารณะ

 หรือไม่ชอบด้วยกฎหมายที่อยู่ในความรับผิดชอบขององค์การบริหารส่วนตำบลคลองชีล้อม

 ................................

ตามที่องค์การบริหารส่วนตำบลคลองชีล้อมได้รับแจ้งจากสำนักเลขาธิการคณะรัฐมนตรีได้แจ้งมติ คณะรัฐมนตรี เมื่อวันที่ 8 มกราคม 2562 เรื่อง มาตรการป้องกันการละเว้นการปฏิบัติหน้าที่ในการบังคับใช้ กฎหมายเกี่ยวกับป้ายโฆษณาบนทางสาธารณะ ตามที่คณะกรรมการป้องกันและปราบปรามการทุจริตแห่งชาติ เสนอ และมอบหมายให้กระทรวงมหาดไทยรับมาตรการป้องกันการละเว้นการปฏิบัติหน้าที่ในการบังคับใช้ กฎหมายเกี่ยวกับป้ายโฆษณาบนทางสาธารณะไปพิจารณาดำเนินการ ซึ่งกระทรวงมหาดไทยได้มอบหมายให้ กรมส่งเสริมการปกครองท้องถิ่นดำเนินการและแจ้งหน่วยงานที่เกี่ยวข้อง ดำเนินการตามมาตรการป้องกันการ ละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะในมาตรการเร่งด่วน โดยใช้มาตรการทางการบริหาร และจัดให้มีช่องทางสำหรับแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย นั้น

ดังนั้น เพื่อให้ดำเนินการในเรื่องดังกล่าวเป็นไปด้วยความเรียบร้อย องค์การบริหารส่วนตำบลคลองชีล้อมจึงประกาศกำหนดช่องทางสำหรับการแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ ชอบด้วยกฎหมาย ที่อยู่ในความรับผิดชอบขององค์การบริหารส่วนตำบลคลองชีล้อม เพื่อให้ประชาชนแจ้งเบาะแส โดยมีช่องทางต่างๆ ดังนี้

 1. แจ้งเบาะแสด้วยตนเอง ณ สำนักงานองค์การบริหารส่วนตำบลคลองชีล้อม เลขที่ 157 หมู่ 4 ตำบลคลองชีล้อม อำเภอกันตัง จังหวัดตรัง

 2. แจ้งเบาะแสผ่านทางโทรศัพท์หมายเลข 0 35-290868

 3. แจ้งเบาะแสผ่านทางไปรษณีย์ องค์การบริหารส่วนตำบลคลองชีล้อม เลขที่ 157 หมู่ 4 ตำบลคลองชีล้อม อำเภอกันตัง จังหวัดตรัง

 4. แจ้งเบาะแสผ่านตู้แสดงความคิดเห็น ณ องค์การบริหารส่วนตำบลคลองชีล้อม เลขที่ 157 หมู่ 4 ตำบลคลองชีล้อม อำเภอกันตัง จังหวัดตรัง

 5. แจ้งเบาะแสผ่านทางเว็บไซต์ [www.klongchelom.go.th](http://www.klongchelom.go.th)

 ทั้งนี้ ข้อมูลของผู้แจ้งเบาะแส จะถูกเก็บไว้เป็นความลับ ซึ่งจะได้รับการตรวจสอบจาก เจ้าหน้าที่ผู้รับผิดชอบเท่านั้น

 จึงประกาศให้ทราบโดยทั่วกัน

 ประกาศ ณ วันที่ 29 สิงหาคม พ.ศ. 2563



 (นายอดิศักดิ์ สองเมือง)

 นายกองค์การบริหารส่วนตำบลคลองชีล้อม